PTT ขายหุ้น BCP ให้วายุภักษ์-ประกันสังคม ในราคา 36 บ.เรียบร้อย
PTT ขายหุ้น BCP ให้วายุภักษ์-ประกันสังคม 1.35 หมื่นลบ.เรียบร้อยแล้ว
30 เม.ย. 2558

บริษัท ปตท. จำกัด (มหาชน) หรือ PTT ระบุว่า บริษัทได้ทำการขายหุ้นบริษัท บางจากปิโตรเลียม จำกัด (มหาชน) หรือ BCP ที่ถืออยู่จำนวนทั้งสิ้น 374,748,571 หุ้น ให้กับกองทุนรวมวายุภักษ์ หนึ่ง และสำนักงานประกันสังคมแล้ว ซึ่งเป็นไปตามมติของคณะกรรมการบริษัท โดยเป็นการซื้อขายรายการบิ๊กล็อต แบ่งเป็นการขายหุ้นจำนวน 210,000,000 หุ้น หรือราว 15.25% ให้กับกองทุนรวมวายุภักษ์ 1 ในราคาหุ้นละ 36 บาท คิดเป็นมูลค่ารวม 7,560,000,000 บาท และการขายหุ้นให้กับสำนักงานประกันสังคม จำนวน 164,748,571 หุ้น คิดเป็นประมาณ 11.96% ในราคาหุ้นละ 36 บาท คิดเป็นมูลค่ารวม 5,930,948,556 บาท ซึ่งราคาขายหุ้น BCP ดังกล่าวสูงกว่าราคาตลาดในวันนี้ที่ 35.50 บาท